Rikunarita-ORG/Wikinium huggingface dataset:
# Bernardo Bertolucci

| Bernardo Bertolucci |
| --- |
|  |
| Gebuer |
16. Mäerz 1941 Parma |
| Gestuerwen |
22. November 2018 Roum |
| Doudesursaach |
Longekriibs |
| Nationalitéit |
Kinnekräich Italien, Italien |
| Educatioun |
Universitéit La Sapienza |
| Aktivitéit |
Filmregisseur, Dréibuchauteur, Filmproduzent, Filmschauspiller, Filmediteur, Dichter, Dramatiker, Filmdréibuchauteur, Regisseur, Auteur, Schrëftsteller |
| Fonctioun |
President vun der Jury am Filmfestival zu Cannes |
| Auszeechnungen |
Oscar fir de beschte Regisseur, Oscar fir dat bescht adaptéiert Dréibuch, BAFTA fir de beschte Film, Grand officier vum Verdéngschtuerde vun der Italieenescher Republik, Europäesche Filmpräis fir d'Liewenswierk, Stär um Hollywood Walk of Fame |
| Famill |
| Bestuet mat |
Adriana Asti, Maria Paola Maino (1967–1972), Clare Peploe (1979–26.11.2018) |
| Papp |
Attilio Bertolucci |
| Geschwëster |
Giuseppe Bertolucci |
|
 |

De **Bernardo Bertolucci**, gebuer de 16. Mäerz 1941 zu Parma, a gestuerwen de 26. November 2018 zu Roum, war en italieenesche Filmregisseur an Dréibuchauteur.

De Bertolucci huet eng Rei bedeitend Filmer gedréint wéi *Prima della rivoluzione* (1964), *La strategia del ragno* (1970), *Il conformista* (1970) no engem Roman vum Alberto Moravia, de vill diskutéierten *Ultimo tango a Parigi* (1972) mam Marlon Brando an der Haaptroll an *Novecento* (1976) en eepeschen iwwer 5 Stonne laange Film iwwer d'italieenesch Geschicht.

## Filmographie

#### als Regisseur

* 1962: *La commare secca*
* 1964: *Prima della rivoluzione* - Haaptacteuren: Adriana Asti, Francesco Barilli
* 1968: *Partner* - Haaptacteuren: Pierre Clémenti, Tina Aumont
* 1969: *Amore e rabbia*, Episod: *Agonia*
* 1970: *La strategia del ragno* - Haaptacteuren: Giulio Brogi, Alida Valli
* 1970: *Il conformista* - Haaptacteuren: Jean-Louis Trintignant, Stefania Sandrelli, Dominique Sanda
* 1972: *Ultimo tango a Parigi* - Haaptacteuren: Marlon Brando, Maria Schneider
* 1976: *Novecento* - Haaptacteuren: Robert De Niro, Gérard Depardieu, Dominique Sanda
* 1979: *La luna* - Haaptacteuren: Jill Clayburgh, Renato Salvatori
* 1981: *La tragedia di un uomo ridicolo* - Haaptacteuren: Ugo Tognazzi, Anouk Aimée
* 1987: *The Last Emperor* - Haaptacteuren: John Lone, Peter O'Toole
* 1990: *The Sheltering Sky* - Haaptacteuren: Debra Winger, John Malkovich
* 1993: *Little Buddha* - Haaptacteuren: Keanu Reeves
* 1996: *Stealing Beauty* - Haaptacteuren: Jeremy Irons, Joseph Fiennes
* 1998: *L'assedio*
* 2003: *The Dreamers* - Haaptacteuren: Michael Pitt, Eva Green
* 2012: *Io e te*

## Um Spaweck

## Referenzen an Notten
# Musek

De Chouer vum Stater Conservatoire begleet vun Instrumenter
**Musek**, vum algriichesche μουσικὴ [τέχνη] *mousikē [technē]* „musesch [Konscht]“, iwwer dat laténgescht *musica*, ass dee Konschtgenre, dee sech mat Téin ofgëtt.

D'Téin ginn an enger Aart a Weis zesummegesat, déi d'Leit gär hunn oder interessant fannen. Déi meescht Musek gëtt vu Leit gemaach déi mat hire Stëmme sangen oder Museksinstrumenter spillen, wéi Piano, Gittar oder Tromm.

Musekalesch Téin sinn organiséiert duerch Rhythmus, Melodie oder Harmonie:

* De Rhythmus ass d'Aart wéi Téin a Stëll an enger Sequenz zesummegestallt ginn. All Weis huet e Rhythmus dee geklappt ka ginn.
* Eng Melodie ass eng Grupp vun Nouten a verschiddenen Tounhéichten, déi eng no där anerer gespillt ginn. Zesummen ergi s'eng Weis.
* Harmonie dogéint mengt Nouten déi zur selwechter Zäit gespillt ginn, wéi Akkorden.

Et gëtt hautdesdaags eng Abberzuel vu Museksgenren: klassesch Musek mat Orchester, Volleksmusek, Pop, Rock, Heavy Metal, Blues, Jazz, Rap, Dance, Techno, fir nëmmen déi ze nennen.

## Geschicht

Nobildung vun uraler Flütt
Déi fréist bekannt Instrumenter, déi extra fir Musek ze maachen, fabrizéiert goufen, si Schankeflütten déi ongeféier 35.000-41.000 Joer al sinn, an op der Schwäbescher Alb fonnt goufen. Déi meescht Anthropologen an Evolutiounspsychologe si sech awer eens, datt d'Musek scho laang virdrun zum Alldag vun de Mënsche gehéiert huet.

Firwat de Mënsch am Laf vu senger Entwécklung iergendwa musekalesch Fäegkeete krut, ass dogéint nach net vun der Wëssenschaft gekläert. Vläicht duerch d'Imitéiere vu Vullestëmmen oder vun aneren Téin déi an der Natur virkommen.

D'Musek gouf als en Deel vu kulteschen Zeremonien a Ritte benotzt, mä och einfach als Ënnerhalung well et flott ass a gefält.

## Kuckt och

* Musekswëssenschaft
* Stilrichtunge vun der Musek

## Um Spaweck

|  |  |
| --- | --- |
|  |  **Commons: Musek** – Biller, Videoen oder Audiodateien |